CELEX: E2008C0302
Language: lt
Date: 1211328000000
Title: 2008 m. gegužės 21 d. ELPA Priežiūros institucijos sprendimas Nr. 302/08/COL dėl Norvegijos statuso, atsižvelgiant į infekcinės hematopoezinės nekrozės ir virusinės hemoraginės septicemijos paplitimą, kuriuo panaikinamas 1994 m. birželio 27 d. ELPA Priežiūros institucijos sprendimas Nr. 71/94/COL su paskutiniais pakeitimais, padarytais 2002 m. gruodžio 11 d. ELPA Priežiūros institucijos sprendimu Nr. 244/02/COL

12.2.2009   
            
            
               LT
            
            
               Europos Sąjungos oficialusis leidinys
            
            
               L 41/32
            
         ELPA PRIEŽIŪROS INSTITUCIJOS SPRENDIMAS
   
   Nr. 302/08/COL
   2008 m. gegužės 21 d.
   dėl Norvegijos statuso, atsižvelgiant į infekcinės hematopoezinės nekrozės ir virusinės hemoraginės septicemijos paplitimą, kuriuo panaikinamas 1994 m. birželio 27 d. ELPA Priežiūros institucijos sprendimas Nr. 71/94/COL su paskutiniais pakeitimais, padarytais 2002 m. gruodžio 11 d. ELPA Priežiūros institucijos sprendimu Nr. 244/02/COL
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės susitarimą, ypač į jo 109 straipsnį ir 1 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   ATSIŽVELGDAMA į EEE susitarimo I priedo I skyriaus 4.1.5 punkte nurodytą aktą, Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką, suderintą su EEE susitarimo 1 protokolu, ypač to akto 5 straipsniu,
   KADANGI Norvegija 1994 m. gegužės 3 d. raštu pateikė reikiamus patvirtinamuosius dokumentus jos teritorijai suteikti patvirtintos zonos statusą, atsižvelgiant į virusinės hemoraginės septicemijos (VHS) ir infekcinės hematopoezinės nekrozės (IHN) paplitimą, taip pat nacionalines taisykles, kuriomis užtikrinamas patvirtinto statuso išlaikymo sąlygų laikymasis,
   KADANGI 1994 m. birželio 27 d. Institucijos sprendimu Nr. 71/94/COL Norvegija, atsižvelgiant į VHS ir IHN paplitimą, buvo patvirtinta kaip kontinentinė ir pakrantės žuvininkystės zona,
   KADANGI Institucija 1996 m. gruodžio 4 d. Sprendimu Nr. 220/96/COL, 1998 m. birželio 25 d. Sprendimu Nr. 159/98/COL ir 2002 m. gruodžio 11 d. Sprendimu Nr. 244/02/COL iš dalies pakeitė 1994 m. birželio 27 d. Sprendimą Nr. 71/94/COL,
   KADANGI Sprendimu Nr. 71/94/COL su paskutiniais pakeitimais, padarytais 2002 m. gruodžio 11 d. Sprendimu Nr. 244/02/COL, nustatyta, kad to sprendimo priede nurodytos Norvegijos dalys, atsižvelgiant į VHS ir IHN paplitimą, buvo pripažinta kaip patvirtinta kontinentinė ir patvirtinta pakrantės žuvininkystės zona,
   KADANGI 2007 m. lapkričio 26 d. Norvegijos Møre og Romsdal apskrityje patvirtintas VHS protrūkis,
   KADANGI Norvegijos kompetentinga institucija pranešė Institucijai apie priemones, kurių imtasi siekiant išnaikinti ligą ir išvengti jos plitimo,
   KADANGI Institucija įvertino Norvegijos kompetentingos institucijos pateiktą informaciją,
   KADANGI šiuo metu atrodo, kad imtasi tinkamų priemonių,
   KADANGI Institucija aptarė šį klausimą su Europos Komisija,
   KADANGI Norvegijoje neįvyko jokių pokyčių, susijusių IHN,
   KADANGI Institucija mano, kad Norvegija, atsižvelgiant į VHS ir IHN paplitimą, ir toliau turėtų būti laikoma patvirtinta kontinentine ir patvirtinta pajūrio žuvininkystės zona, išskyrus priede nurodytas jos sritis,
   KADANGI šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   
               1.
            
            
               Norvegija, išskyrus priede nurodytas jos sritis, atsižvelgiant į VHS ir IHN paplitimą, pripažįstama kaip patvirtinta kontinentinė ir patvirtinta pakrantės žuvininkystės zona.
            
         
               2.
            
            
               Panaikinamas 1994 m. birželio 27 d. ELPA priežiūros institucijos sprendimas Nr. 71/04/COL dėl Norvegijos statuso, atsižvelgiant į infekcinės hematopoezinės nekrozės ir virusinės hemoraginės septicemijos paplitimą su paskutiniais pakeitimais, padarytais 2002 m. gruodžio 11 d. Sprendimu Nr. 244/02/COL.
            
         
               3.
            
            
               Šis sprendimas įsigalioja 2008 m. gegužės 21 d.
            
         
               4.
            
            
               Šis sprendimas skirtas Norvegijai.
            
         
               5.
            
            
               Šis sprendimas yra autentiškas anglų kalba.
            
         
      Priimta Briuselyje, 2008 m. gegužės 21 d.
      
         
            ELPA priežiūros institucijos vardu
         
         
            Pirmininkas
         
         Per SANDERUD
         
         Kristján Andri STEFÁNSSON
         
         
            Kolegijos narys
         
      
   
   
      PRIEDAS
      IHN
      Norvegija, išskyrus Norvegijos Grense Jacobselv ir Pasvik upės ir upių tarp jų baseino dalį bei susijusį pakrantės regioną.
      VHS
      Norvegija, išskyrus:
      
                  1)
               
               
                  Norvegijos Grense Jacobselv ir Pasvik upės ir upių tarp jų baseino dalį bei susijusį pakrantės regioną.
               
            
                  2)
               
               
                  Stranda ir Norddal savivaldybių pakrantės zonos, apribotos:
                  
                              —
                           
                           
                              į rytus nuo linijos, nubrėžtos tarp Linge keltų prieplaukos šiaurinėje Norddalsfjorden ir Svarthammaren dalyje,
                           
                        
                              —
                           
                           
                              į šiaurės vakarus nuo linijos, nubrėžtos tarp Urda Stofjorden rytinės dalies ir Øygardsnakken Storfjorden vakarinės dalies,
                           
                        
                              —
                           
                           
                              į pietus nuo linijos, nubrėžtos tarp Dukevika Synnulvsfjorden vakarinės dalies iki fiorde 1 km į šiaurę nuo apleisto ūkio Smoge Synnulvsfjorden rytinėje dalyje esančio taško.